\nFragilitatea existentei este coplesitoare pentru oricine, indiferent de imprejurari sau de statut social. Cum gestioneaza o familie momentele de criza: prin hiperprotectivitate sau prin delasare? Ce aduce impreuna doi oameni: atractia fizica sau afinitatile? Ce se intampla cand comunicarea e mai degraba un impediment? Si, mai presus de toate, poate corpul sa ofere solutii? Instinctul, vulnerabilitatea si dorinta pot face front comun cu ratiunea, dar nimic nu garanteaza linistea interioara. Senzuale, melancolice, mereu la granita dintre sensibilitate debordanta si luciditate iluzorie, povestirile din Ce preferi? exploreaza limitele vietilor unor personaje mereu dependente de un ''celalalt'', prezent sau absent. Iar cand lucrurile par in sfarsit ca se asaza, intervine un factor care amplifica problema.\n